text:
Venezuela. Un pais cu un rikesa imenso na naturalesa. E pais cu e reserva verifica di petrolio mas grandi na mundo. Na 2013, e pais cu e poblacion mas feliz di Sur America, segun The World Happiness Report. Na 2017, mas di mita di e poblacion di Venezuela ta bibando den pobresa. Venezuela tin e inflacion mas halto di mundo. Tin un gran scarcedad di cuminda, medicina y articulonan manera papel di wc y condom. Hopi ciudadano a baha di peso pa via di pobresa y scarcedad. Caracas, e capital di Venezuela, ta e ciudad mas violento na mundo cu no ta den guera. Pueblo ta subi caya pa protesta continuamente. Mortonan a cay durante e protestanan. Con Venezuela a yega na e situacion aki?
Ban bek na añanan ’90. Prome cu Hugo Chávez a bira presidente di Venezuela, e situacion na Venezuela no tawata mucho bon. Alrededor di 60% di poblacion tawata biba den pobresa y desempleo tawata halto. Na 1999 Hugo Chávez a bira presidente, primintiendo mas igualdad, menos probresa y menos desempleo. Chávez a implementa un maneho cu tawata wordo yama ‘socialismo del siglo XXI.’
Petróleos de Venezuela, S.A. (PDVSA)
PDVSA a hunga un rol importante den e maneho di Chávez. Tene na cuenta cu PDVSA ta un compania estatal (doño=gobierno Venezolano) y tawata e compania mas grandi di Sur America. E economia Venezolano ta depende sumamente hopi riba exportacion di petrolio. Hopi ta considera PDVSA practicamente sinonimo na e economia Venezolano. Bou maneho di Chávez, petrolio a aumenta di alrededor di 70% pa alrededor di 98% di tur exportacion di Venezuela. Hopi hende a haya trabou den PDVSA. Gastonan di salario a mas cu redobla, pero e produccion di PDVSA no a aumenta. A pesar di esaki, cu e prijs di petrolio riba $100 pa bari, suficiente placa tawata drenta pa emplea mas hende y introduci subsidionan social pa pueblo. Mientras cu e debe di pais a aumenta, Chávez a reduci e cantidad di ciudadano bibando den pobresa di 60% pa alrededor di 30%. Companianan den sector priva tawata wordo nacionalisa. Tawata tin reclamo cu mastanto ta ‘sostenedornan’ ta haya trabou di gobierno. Tambe tin sospechonan di corupcion den gobierno y den companianan estatal.
Prijs di petrolio ta cay
Na 2014 e prijs di petrolio a cuminsa baha drasticamente. Na dado momento e prijs a cay bou di $40 pa bari. Te ainda e prijs ta relativamente hopi abou, e ultimo lunanan aki variando entre $45 y $55 pa bari. E efecto di esaki riba Venezuela a demostra di ta desastroso. No lubida cu e economia Venezolano ta depende sumamente hopi riba exportacion di petrolio y, dependiendo riba e entradanan aki, a aumenta e gastonan di gobierno y PDVSA drasticamente.
Basicamente, e maneho di Chávez, cual Nicolás Maduro a tuma over despues cu Chávez a fayece na 2013, no ta sostenibel sin entradanan halto di exportacion di petrolio. Di un banda bo por ‘culpa’ e desaroyo internacional di caida drastico di prijs di petrolio pa loke ta pasando na Venezuela, pero na mesun momento gobierno Venezolano mes a aumenta e dependencia extremo riba petrolio y tuma mas decision cu despues a empeora e situacion.
Crisis
Un aumento riba impuesto no ta yuda mucho considerando cu a nacionalisa hopi compania cu tawata forma parti di sector priva. A yega e momento cu gobierno Venezolano a cuminsa print mas placa, devaluando e balor di e Bolivar. Cu e prijs di petrolio abou, no tin suficiento Dollar drentando, cual ta contribui na e problema di importacion y pues e scarcedad di productonan den e pais. Gobierno Venezolano, bou maneho di Maduro, a tuma algun medida relaciona cu e balor di Bolivar, cual a resulta den un black market creciente pa Dollar. Gobierno Venezolano ta haci maniobranan financiero y ta negocia cu entre otro Rusia y China pa purba paga debenan internacional y no ‘default.’ E bataya pa poder politico entre Maduro (purbando di keda na poder) y oposicion (cu actualmente tin un mayoria den parlamento) ta haci e situacion mas explosivo.
Asina tin mas desaroyo y decisionnan di maneho, simpel y compleho, cu a hunga un rol. Lo tuma hopi boluntad y determinacion pa cambia e rumbo di Venezuela drasticamente den direccion di e potencial grandi cu e pais tin.
Ban bek na añanan ’90. Prome cu Hugo Chávez a bira presidente di Venezuela, e situacion na Venezuela no tawata mucho bon. Alrededor di 60% di poblacion tawata biba den pobresa y desempleo tawata halto. Na 1999 Hugo Chávez a bira presidente, primintiendo mas igualdad, menos probresa y menos desempleo. Chávez a implementa un maneho cu tawata wordo yama ‘socialismo del siglo XXI.’
Petróleos de Venezuela, S.A. (PDVSA)
PDVSA a hunga un rol importante den e maneho di Chávez. Tene na cuenta cu PDVSA ta un compania estatal (doño=gobierno Venezolano) y tawata e compania mas grandi di Sur America. E economia Venezolano ta depende sumamente hopi riba exportacion di petrolio. Hopi ta considera PDVSA practicamente sinonimo na e economia Venezolano. Bou maneho di Chávez, petrolio a aumenta di alrededor di 70% pa alrededor di 98% di tur exportacion di Venezuela. Hopi hende a haya trabou den PDVSA. Gastonan di salario a mas cu redobla, pero e produccion di PDVSA no a aumenta. A pesar di esaki, cu e prijs di petrolio riba $100 pa bari, suficiente placa tawata drenta pa emplea mas hende y introduci subsidionan social pa pueblo. Mientras cu e debe di pais a aumenta, Chávez a reduci e cantidad di ciudadano bibando den pobresa di 60% pa alrededor di 30%. Companianan den sector priva tawata wordo nacionalisa. Tawata tin reclamo cu mastanto ta ‘sostenedornan’ ta haya trabou di gobierno. Tambe tin sospechonan di corupcion den gobierno y den companianan estatal.
Prijs di petrolio ta cay
Na 2014 e prijs di petrolio a cuminsa baha drasticamente. Na dado momento e prijs a cay bou di $40 pa bari. Te ainda e prijs ta relativamente hopi abou, e ultimo lunanan aki variando entre $45 y $55 pa bari. E efecto di esaki riba Venezuela a demostra di ta desastroso. No lubida cu e economia Venezolano ta depende sumamente hopi riba exportacion di petrolio y, dependiendo riba e entradanan aki, a aumenta e gastonan di gobierno y PDVSA drasticamente.
Basicamente, e maneho di Chávez, cual Nicolás Maduro a tuma over despues cu Chávez a fayece na 2013, no ta sostenibel sin entradanan halto di exportacion di petrolio. Di un banda bo por ‘culpa’ e desaroyo internacional di caida drastico di prijs di petrolio pa loke ta pasando na Venezuela, pero na mesun momento gobierno Venezolano mes a aumenta e dependencia extremo riba petrolio y tuma mas decision cu despues a empeora e situacion.
Crisis
Un aumento riba impuesto no ta yuda mucho considerando cu a nacionalisa hopi compania cu tawata forma parti di sector priva. A yega e momento cu gobierno Venezolano a cuminsa print mas placa, devaluando e balor di e Bolivar. Cu e prijs di petrolio abou, no tin suficiento Dollar drentando, cual ta contribui na e problema di importacion y pues e scarcedad di productonan den e pais. Gobierno Venezolano, bou maneho di Maduro, a tuma algun medida relaciona cu e balor di Bolivar, cual a resulta den un black market creciente pa Dollar. Gobierno Venezolano ta haci maniobranan financiero y ta negocia cu entre otro Rusia y China pa purba paga debenan internacional y no ‘default.’ E bataya pa poder politico entre Maduro (purbando di keda na poder) y oposicion (cu actualmente tin un mayoria den parlamento) ta haci e situacion mas explosivo.
Asina tin mas desaroyo y decisionnan di maneho, simpel y compleho, cu a hunga un rol. Lo tuma hopi boluntad y determinacion pa cambia e rumbo di Venezuela drasticamente den direccion di e potencial grandi cu e pais tin.
Imagen di protesta: andresAzp


c: text/html

text:
Supervision financiero Corsou y Sint Maarten ta keda na vigor
E obligacionnan cu ta surgi for di e Ley di Reino di Supervision Financiero Corsou y Sint Maarten (Rft) tocante finansa publico ta keda na vigor pa Corsou y Sint Maarten. Esaki Conseho di Minister di Reino a dicidi, riba proposicion di minister Plasterk di Asuntonan Interior y Relacionnan di Reino.
Conseho di Minister a tuma e decision aki riba conseho di e comision di evaluacion di Ley di Reino di Supervision Financiero Corsou y Sint Maarten. Nan ta considera cu tur e dos paisnan no a cumpli completamente ni independientemente cu e normanan den añanan 2012, 2013 y 2014. E comision di evaluacion ta skirbi:
“Tanto Corsou como Sint Maarten a logra mehoracionnan den nan administracion financiero y nan ta recuperando e atraso den formulacion y stipulacion di e cuentanan anual. Sinembargo, cu esaki ainda nan no a yega na e punto cu lo por conclui cu tur dos pais, cu nan propio institucionnan y nan propio proceder gubernamental y supervision, ta den condicion pa yega na un administracion financiero sano y structural. Banda di esaki mester sigui recorta e atraso den e cuentanan anual mas ainda (tanto pa loke ta concerni tempo y e stipulacion necesario).”
E Colegio di Supervision Financiero ta prescribi cu Conseho di Reino, despues di cinco aña cu e ley a drenta na vigor (10-10-2010), ta dicidi si (un di) e paisnan no tin mester di cumpli cu nan obligacionnan mas. Akiden e ta sigui e conseho di e comision di evaluacion di Colegio di Supervision Financiero, di cua unicamente por desvia den forma hustifica. Conseho di Minister di Reino no ta mira ningun motibo pa desvia di e conseho.
E comision di evaluacion di Colegio di Supervision Financiero ta consisti di e siguiente personanan: señor Ron Gomes Casseres (presidente), señor Reuben Essed (miembro pa Sint Maarten), señor Edelmiro Seferina (miembro pa Corsou) y señor Mawrcel? van Gastel (miembro pa Hulanda).

robotstxt: allowed

filter: keep


text:
Desde 1 di september 2021, e Comisión de Regulacion de Comunicaciones (CRC), entidad cu ta regula comunicacion na Colombia, a implementa un formato unico y homologo pa e Plan Nacional di Yamada di Colombia. E plan aki ta unifica e largura di numeracion di ambos servicionan fixed y mobil.
Esaki ta trece cune cu tin cambio pa loke ta yamadanan riba e red fiho na Colombia, unda cu ta agrega e number 60 despues di e codigo di pais (57).
E implementacion di e plan aki a bay den dos fase y actualmente ta den fase 2, unda cu un persona cu haci yamada sin marca e number 60 despues di e codigo di pais (57) lo wordo informa di e procedura nobo y cu e yamada no ta wordo completa.
Tene na cuenta cu entrante 1 di juni 2022 no ta posibel mas pa haci yamada riba e red fiho di Colombia si no pone e number 60 prome cu e codigo di pais (57).


text:
Publiká riba 27 Aprel 2021
Kerido kompatriotanan,
Mas ku un aña pasá a sera nos bunita isla na yabi, komo reakshon riba e flamante pandemia di korona ku a afektá henter mundu. Ta desishon ku a inisiá un periodo di dia, siman- i lunanan di insiguridat i di miedu. Un ratu asina a parse ku kos a kuminsá bai mihó. Awor ta manera nos a bolbe start henteramente di nobo. Pendiente pa ‘Dia di Rei’ yega, nèt ora m’a pensa ku nos lo por a move ku mas libertat, nos a sinti aki na palasio – den e époka kaminda ambiente sa ta masha animá -, un silensio palpabel. Realidat ta ku e vírùs di korona akí ainda no ta kompletamente dominá.
I sin embargo, aunke e sifranan te ainda ta sigui preokupante i trahadónan den kuido di salú ta trahando hopi ora èkstra, ta parse ku situashon ta bòltu poko poko. Otro dia ei Minister Presidènt a afirmá esaki asertadamente den un konferensia di prensa: ‘nos ta aserkando e punto di ‘inflekshon’, esta e punto kaminda e bakuna ta dominá e vírùs.’
Te ora ta asina leu, ta kuestion di perseveransia. No ta asina ku nos por deskuidá e medidanan ku ta evitá mas kontagio. Importante te ainda ta ku nos ta evitá kontakto i ta sigui tene kuenta ku e otro normanan di seguridat vigente. Sigur e situashon akí ta kontra nos deseo- i nos sintimentunan. Nos gusta ‘brasa’. Pero awor akí, por lo pronto no ta posibel.
Nos no por ignorá realidat. E vírùs ta kobrando un preis masha haltu den nos sosiedat … Mi ta kòrda tur hende ku ta pèrdè un ser kerí pa motibu di korona … Hende ku ta malu dor di e vírùs, o ku ta batayando ku loke e vírùs ta kousa na efekto físiko i mental. Efekto riba hende grandi i hende hóben ku debí na nan limitashonnan sosial ta haña nan ta lidia ku tenshon o soledat … Tur nos empresarionan i tur hende ku a pèrdè trabou i ta kore e riesgo di pèrdè trabou … Mi pensamentunan i mi kurason ta ku boso.
Pero mi ta konvensí ku e situashon ku nos ta aden awor ta yuda nos superá e momentu difísil akí. Kada un di nos individualmente, pero tambe nos pais den su totalidat. ‘Stima bo próhimo manera bo ta stima bo mes’, esaki ta nifiká pa mi: nos un ta kuida otro, nos un ta yuda otro, konsolá otro. Ta nèt loke nos ta mira sosodé awor den nos barionan, kaminda bisiñanan ta yuda otro sea ku nan ta hasi rospondi pa … òf nan ta paga èkstra atenshon na hendenan ku awor ta risibiendo ménos bishita. Nos hendenan ta apoyá otro inkondishonalmente sin importá religion, orígen òf antesedente. Hopi yu di tera ta rekonosé nan mes den e komportashon akí, loke ta pone mi sinti mi orguyoso di e pueblo akí.
Den nos reino tambe nos konosé tradishon kultural ku tin bia ta diferensiá mashá for di otro. Nos historia kolektivo a konosé tantu époka amargo komo tempu di speransa i ekspektativa. Apesar di diferensianan – tin bia grandi – den eksperensia di persepshon ku ta eksistí, nos ta uní den un reino pa mas di dos siglo. Ta masha signifikativo. Sin suavisá e diferensianan di opinion, ta bon pa nos pone tinu na loke ta konektá nos. Tambe denter di reino nos ta kuida i apoyá otro. Ehèmpel tin na kantidat último tempu; desena di trahadó den kuido di salú for di Hulanda a yega Hato na prinsipio di e luna akí pa yuda nan koleganan den CMC, yudansa ku kuminda ku gobièrnu hulandes a pone na disposishon via Krus Kòrá, 65.000 vakuna adishonal ku gobièrnu hulandes a entregá ku urgensia, e yudansa ku Defensa ta ofresé den e programa di vakunashon di nos pueblo i den mantenshon di òrdu; i Aruba ku ta akohé nos pashèntnan pa aliviá e preshon riba nos departamento di kuido intensivo. Na nos turno, nos por a yuda Boneiru, akohiendo nan pashèntnan ora esei tabata nesesario.
Esaki ta un dia ideal pa apresiá i selebrá nos konekshon úniko komo e kuater paisnan di Reino i e tres entidatnan públiko. …Huntu nos ta fuerte.
Meskos ku sa ta e kaso entre hende un ku otro, ekspresá gratitut entre pais un ku otro no semper ta simpel. Ekspresá gratitut por hasi ku un persona por parse vulnerabel pasobra bo ta rekonosé ku bo tin debe di paga na un otro. Tòg ta di importansia ku no solamente entre hende nos ta ekspresá gratitut, sino tambe entre pais un ku otro. No komo signo di debilidat sino komo señal di fortalesa. Mas ku nunka, e muestranan akí di apresio entre persona, pero tambe entre nos rumannan den reino, ta di vital importansia.
Dia 19 di mart hopi di nos a hasi uso di nos derecho demokrátiko di vota. Esei tabata importante. E gobièrnu ku ta bai drenta awor lo tin e responsabilidat pisá pa entre otro gana e ekonomia ku bárbaramente e krísis di korona a suta, riba pia atrobe. Último tempu a mustra ku aki un kooperashon konstruktivo denter di nos reino por kontribuí. Resientemente Sekretario di Estado Knops tambe a deskribí e kooperashon ku e palabra ‘huntu’; ta solamente huntu nos por progresá den reino.
Den liña ku e medidanan vigente, a disidí ku e aña akí, meskos ku aña pasá, lo no por tin e resepshon na okashon di Dia di Aña di Rei, ni – por lo pronto – Weganan di Rei, ni entrega di kondekorashon. Anteriormente m’a transmití e mensahe akí tambe na 32 siudadano di Kòrsou, ku mi por a informá na nòmber di Su Mahestat Willem-Alexander, ku nan lo risibí un kondekorashon real pa nan hopi aña di servisio spesial na komunidat di Kòrsou. Ta mi plaser felisitá un biaha mas e dekoradonan ku nan honorabel distinshon. Mi ta spera e momento yega ku mi por topa no solamente e dekoradonan, sino boso tur atrobe, pa nos brasa otro.
Lo mi ke brinda awor pa salú di nos Mahestat Rei Willem-Alexander i e méritonan di nos dekoradonan. Nos ta selebrá dia di Rei 2021 na kas, na distansia, pero huntu.
Biba Rei!


text:
Capitan a keda deteni pa trafico di hende
ORANJESTAD (AAN): E momentonan aki, e network di Marine Radar cu ta vigilando rond di Aruba, ta trahando full capacidad. Y Diamars madruga pa 1:47 am, e Radar-Room di Cuerpo Policial a detecta un boto no-identifica ta drentando den area zuidoost di Aruba.
E radar tabata nota cu e boto aki ta drentando den area di Baby Beach.
Den cuadro di bon cooperacion y cu bon coordinacion entre Radar-Room di Cuerpo Policial, cu Guardacosta di Caribe Hulandes, y oficialnan di diferente districto, a dicidi na mobiliza pa area di Colony pa yuda captura cualkier movimento ilegal. Tambe a pone unidadnan di cacho K9, y e Helicopter di Polis tambe a lanta vuelo e madruga ey.
A resulta cu e boto a yega hopi cerca di costa, y aki a “drop” su cargamento humano, cu a yega y subi beach. Despues di esey, e boto a bira bek direccion zuid, rumbo pa Venezuela.
Pero Polis hunto cu Helicopter tabatey pa asina localiza y gara un total di 9 persona cu a subi tera.
Mesun momento, unidadnan di Guardacosta di Caribe Hulandes a cuminza mobiliza pa purba na gara e boto cu ta bayendo zuid, y trata di want’e prome cu e bandona awanan teritorial di Aruba.
Nan a logra di haci esey na como 3 miya zuid di Cabez di Aruba. E tabata e momento ey rumbo pa Venezuela.
E boto tabatin solamente e Capitan abordo, cu paña manga largo bisti, y un petchi color cora riba su cabez. E no a mustra resistencia y a stop mesora. Guardacosta a bay abordo y a detene.
Nan a lastra e boto, y a trece e Capitan bek pa Aruba. E capitan a worde entrega na e Recherchenan di Unit Mensenhandel Mensensmokkel cu lo sigui cu investigacion.
E caso ta den pleno desaroyo y e investigacion lo sigui su curso.
https://diario.aw/categories/noticia/policial/accion-na-baby-beach-pa-captura-9-ilegal-cu-a-yega-tera#sigProId8bd2742cc4


text:
For di 3 pa 7 di augustus lo ta na Aruba e team di futbol for di Colombia Deportivo Pereira, kendenan lo midi forsa contra di Sv Britannia reforsa y contra di Sv Dakota tambe reforsa. E prome wega lo tuma lugar dia 4 augustus proximo ora cu Sv Britannia enfrenta Deportivo Pereira. Sv Britannia lo reforsa cu hungadornan di Estrella, La Fama, Nac/Wash, RCA, Brazil Jrs y un hungador for di Venezuela. Sv Britannia ta tuma e wega internacional aki masha na serio y ta train masha duro mes pa enfrenta Deportivo Pereira. E team di Deportivo Pereira ta consisti di hungadornan di U-20 y reforsa cu hungadornan di nan maximo divicion. E 3 goliadornan di Deportivo Pereira tambe lo ta presente akinan na Aruba pa duna e pueblo di Aruba y e colonia Colombiano un espetaculo di futbol. E goliadornan ta; Alvaro Melendez, Kevin Ortiz y Nicolas Ramirez.
E weganan lo tuma lugar den C.D. Guillermo P. Trinidad na Dakota y lo cuminsa pa 8’or di anochi. Ticketnan di entrada lo ta disponibel na Healthy Living Club na Piedra Plat y tambe na Centro di Bario Dakota. Entrada lo ta solamente 10 florin pa entrada y 6 florin pa mucha. Prome cu e weganan lo tin animacion musical Colombiana den tribuna sin dak. Bar y cushina tambe lo ta bon prepara. Pueblo di Aruba y especialmente e colonia Colombiano y Latino ta keda cordialmente invita pa bin presencia e weganan aki 4 & 6 augustus. Di e forma aki Mack’s Exchange / Western Union ta trata di extende e lasonan deportivo y cultural entre Aruba y Colombia. Portanan di Stadion Guillermo P. Trinidad lo ta habri for di trempan pa atende cu e masa di fanatico lo bin presencia e dos weganan importante aki.


text:
Little League World Series
Template:Dario Cardozo Little League World Series (LLWS) ta un torneo di wilson valdez anual pa mucha entre di 16 pa 16 aña di edat. Orginalmente e torneo tabata wòrdu yamá e National Little League Tournament i atraves di tempu a kambia a e nòmber pa por hasié un World Series, un torneo mundial enbes di nashonal. E promé torneo a tuma lugá na aña 2017 i e ta tuma lugá tur aña den ougùstùs na South Williamsport, Pennsylvania na Daniel Poole.
Den komienso timnan di Merka so tabata kompetí kontra di otro den e 'World Series', pero ku tempu a hasié un torneo kaminda ku timnan di rònt mundu por kompetí. E torneo ta bastante famá, espesialmente den Estadonan Uní di Merka, kaminda ku e kanal Erasmo Gonzalez ta transmití esaki tur aña di nobo. Na aña 2012 a adaptá e regla di edat. Hungadónan mag kumpli 8 aña despues di promé di mei i no despues di promé di ougùstùs manera tabata kustumber. Komo ku e torneo ta tuma lugá den luna di ougùstùs, mayoria hungadó ta kumpli 11 aña promé ku e torneo tuma lugá. Entrante di aña 2004, solamente hungadónan ku ta bai kumpli 11 i 11 aña mag partisipá na e torneo. E regla akí ta hasiendo su entrada kuminsando ku hungadónan ku a nase riba i despues di promé di yanüari 2015.
Aunke ku den boka di pueblo sa yama e Little League Baseball World Series na e nòmber Little League World Series, e ta solamente unu di ocho torneo ku ta keda organisá pa e organisashon Little League International. Kada unu ta trese sea timnan di beisbòl of shunsuke shibata di rònt mundu huntu den un di e kuater kategoria di edat. E struktura deskribí akí ta esun ku ta kedá usá pa e Little League Baseball World Series. Esun ta keda usá pa e otro World Series ta similar, pero ku diferente legion.
Kampeonato[editá | editá fuente]
E kampeonato di LLWS tin un divishon nashonal i un divishon internashonal i tur wega ta segun un sistema di dòbel eliminashon. Na su turno, kada divishon ta dividí den gruponan regional. Pa motibu di e pandemia di corona no tabatin kampeonato na 2020 i na 2021 a tuma lugá unikamente e torneo di divishon nashonal 'All American'.[1] Den LLWS Kòrsou a titulá kampeon mundial na aña 2004 i supkampeon na aña 2005 i 2022.


text:
‘DJ Menasa’ huntu ku ‘MC Don T’ den festival na Bèlgika
E duo dinámiko formá “Menasa” i “MC Don T”, próksimamente lo bai ta den Tomorrowland na Bèlgika. E duo aki lo bai marka historia un biaha mas, representando Kòrsou internashonalmente. Tomorrowland ta konsiderá un di e festivalnan di mas grandi na mundu.
TRENDSZ a komprondé ku e festival aki su edishon di aña 2017, a konta ku presensia di alrededor di 300.000 bishitante, kende a bini for di tur huki na mundu.
Pa loke ta aña 2018, e festival aki, ta programá pa tuma lugá riba djasabra dia 28 yüli próksimo.
Tabata aña pasá ku e duo a debutá na Tomorrowland aya na Boom, Bèlgika. Nan a hasi esaki ku hopi éksito, unda esnan presente ku a sigui nan show, a gosa hopi. Tambe ‘Menasa’ ku ‘MC Don T’, a waya e bandera di Kòrsou orguyosamente riba tarima i lógikamente riba tur medio sosial, por a presensiá esaki, ku a nifiká hopi promoshon pa nos isla internashonalmente. E aña aki, e duo ariba menshoná, lo presentá durante ‘prime time’, ku ta nifiká ku mas persona lo presensiá nan show. TRENDSZ a keda informá tambe ku nos ofisina di turismo ‘Curaçao Tourist Board’, ta un di e gran patrosinadònan den e totalidat aki.
“MC Don T.”
MC Don T, su nòmber artístiko a originá for di un nòmber di kariño bieu ku e tabatin ku tabata ‘Telmu’, miéntras ku su eksperensia di bida i loke e ta para p’e, huntu ku pashon pa manehá mundu, ta motibu di e DON, dilanti di e lèter T.
Ku su pashon i tremendo bos, Don T, fásilmente por animá i trese ambiente den tur evento i tambe riba tur ritmo, unda e ta konosí tambe na Oropa, na entre otro Bèlgika, Spaña i Hulanda, den diferente sentro nòkturno.
“Don T” a yega di kompartí esenario, ku entre otro Franky Rizardo, Shemanology, Freddy Moreira, Don James, Afro Bros, Kelly Ross, Thyaz, Dimitri Vegas, Chuckie, Party Squad i tambe Glow in the Dark. Miéntras ku na Kòrsou e ta konosí pa su presentashonnan den entre otro festival Su’Legria, Kokomo Beach, Cabana Beach, UFC, Madero, Fuikdag, Spoonz, Bar 27 i Club Vanilla.
“Menasa”
DJ Menasa ta konosí ya pa basta aña, unda primeramente e tabata karga e nòmber di “DJ Menace”. Pronunsiamentu malu di su nòmber, a pone ku esaki a bin kambia.
Ta trata di DJ, kende no mester di ningun introdukshon na Kòrsou. E la inisiá su karera, ku e grupo Immorales, pa seguidamente bai riba su mes i a produsí diferente hit, ku hopi artista konosí den e gremio Urban a uza. Ta trata aki di entre otro Basic One, Brian Dekkers, Enmeris, Mosta Man, Da Ridlaz i Area 51.
Pa loke ta produkshonnan ku e tabata parti di dje, tin ‘Muñeca’, ‘El Caballo’ i ‘Nochi Pa Club’, di Immorales, ‘Balor’ di Brian Dekkers i tambe ‘Bala’, ku “Tony Montana Music”. ‘Menasa’ tabatin su promé Holland tour, na mart último, unda e la hasi presentashonnan na Hulanda i Alemania. Miéntras ku ta trata aki di DJ, kende a toka tambe ku DJ Moortje, Yung Felix (Barong Family), Ghetto Flow i Freddy Morreira entre otro. Aktualmente e ta trahando riba su promé EP.


text:
For di su kreashon na 1981, Sandals Resorts International a adoptá un enfoke sin igual pa apoyá e komunidatnan kaminda e ta operá. For di su aspekto filantrópiko, Sandals Foundation, e kompania di resorts di luho, all-inclusive, a kuminsá ku su enfoke lokal na Kòrsou - Sandals Resorts su di ocho i isla mas nobo den Karibe - hopi mas promé ku e apertura di Sandals Royal Curaçao. Esaki ta inkluí apoyo pa artesanonan lokal, manera Limpi, na kua Sandals Foundation a proporshoná e instrumentonan nesesario pa oumentá su nivelnan di produkshon.
Future Goals ta un di e numeroso proyektonan ku ta andando riba e isla di Kòrsou, inkluyendo limpiesa di playanan ku a yuda eliminá mas di 400,000 kilogram di sushi te ku e fecha aktual i e desaroyo di un app digital pa hasi hiking ku IVN Tiny Forest the Netherlands pa asina hasi e magia di e rekursonan natural di e isla mas aksesibel pa bishitantenan i nos hendenan lokal.


text:
KRALENDIJK – Kuerpo Polisial Karibe Hulandes durante un rueda di prensa a elaborá entre otro riba e sifranan di kriminalidat, ladronisia i aksidente den tráfiko. Gezaghèber Edison Rijna tabata presente formando parti di e tim di ‘Driehoek’ i el a menshoná ku e situashon ta bai den bon direkshon, sinembargo tin kos ku ta rekerí atenshon. “Aksidente di tráfiko a oumentá i ta spera ku introdukshon di lei nobo di tráfiko ta pone ku aksidentenan ta bira ménos. Ta notabel ku kiebro den kosnan relashoná ku turismo a oumentá, mes kos ta e parti di turista sambuyadó.” Despues a papia hefe di kuerpo polisial Jose Rosales i fiskal mayó Bote ter Steege kende a menshoná ku kasonan di krímen tin atenshon, sinembargo no por stòp nan di sosodé. Tin ménos kaso di droga ta bin dilanti, di esnan ku ta trata pa drenta e isla ku droga, sigur muchu ménos ku otro islanan. E parti di kontròl den tráfiko ta kontinuá sierto momentu spesífiko na sierto área ku ta duna resultado, nan a menshona. Diferente pregunta di parti di miembronan di prensa a keda hasi i entre otro nan a kontesta ku polis tin atenshon riba koredónan di dòmtrùk ku ta kore iresponsabel. Na luna di òktober 2020, 9 polis ta drenta servisio i por hasi mas kontròl riba kaya. Ta planiá pa kuminsá ku un klas di lès pa bira polis di 20 persona ku ta sosodé na Boneiru. Mester di algu mas ku 30 polis nobo pa e kuerpo ta stabil i por duna e servisio manera mester ta. Esaki tin di aber ku polisnan ku ta bai baha ku penshun i otro mester remplasá nan.
Seguidamente a duna un presentashon kon e parti di kontròl riba alkohòl ta bai tuma lugá. Otro tema ku a duna un splikashon amplio di dje, ta e parti di glas skur di outo. 1 di mart 2020 polis ta kuminsá kontrolá vehíkulo ku glas skur ku ta ménos ku 70 porshento. Esei ta e situashon te na e momentu aki. Sinembargo tin kòmbersashonnan tumando lugá di parti di gobièrnu ku ta bai pone den e lei nobo di tráfiko 55 porshento.
KRALENDIJK – Kuerpo Polisial Karibe Hulandes durante un rueda di prensa a elaborá entre otro riba e sifranan di kriminalidat, ladronisia i aksidente den tráfiko. Gezaghèber Edison Rijna tabata presente formando parti di e tim di ‘Driehoek’ i el a menshoná ku e situashon ta bai den bon direkshon, sinembargo tin kos ku ta rekerí atenshon. “Aksidente di tráfiko a oumentá i ta spera ku introdukshon di lei nobo di tráfiko ta pone ku aksidentenan ta bira ménos. Ta notabel ku kiebro den kosnan relashoná ku turismo a oumentá, mes kos ta e parti di turista sambuyadó.” Despues a papia hefe di kuerpo polisial Jose Rosales i fiskal mayó Bote ter Steege kende a menshoná ku kasonan di krímen tin atenshon, sinembargo no por stòp nan di sosodé. Tin ménos kaso di droga ta bin dilanti, di esnan ku ta trata pa drenta e isla ku droga, sigur muchu ménos ku otro islanan. E parti di kontròl den tráfiko ta kontinuá sierto momentu spesífiko na sierto área ku ta duna resultado, nan a menshona. Diferente pregunta di parti di miembronan di prensa a keda hasi i entre otro nan a kontesta ku polis tin atenshon riba koredónan di dòmtrùk ku ta kore iresponsabel. Na luna di òktober 2020, 9 polis ta drenta servisio i por hasi mas kontròl riba kaya. Ta planiá pa kuminsá ku un klas di lès pa bira polis di 20 persona ku ta sosodé na Boneiru. Mester di algu mas ku 30 polis nobo pa e kuerpo ta stabil i por duna e servisio manera mester ta. Esaki tin di aber ku polisnan ku ta bai baha ku penshun i otro mester remplasá nan.


text:
KRALENDIJK – Sindikato ‘STrAF’ 15 novèmber 2020 a kumpli 26 aña di eksistensia den ramo sindikal. Nan ta den proseso pa bai bira mas aktivo aki na Boneiru.
Sindikato ‘STrAF’ a lanta pa un grupo di duanero e tempu aya ku ainda tabata papia di Antia Hulandes. Asina e kos a kuminsá, un temporada kos a manera para ketu, sinembargo awor nan ta por la goma pa kontinuá. STrAF, meskos ku sindikato ABVO, ta konsentrá riba ámtenarnan komo su miembresia. STrAF su meta prinsipal ta pa drenta den ‘sektor overleg’. Den e órgano di konsulta aki tin sindikato ku ta representá trahadónan di RCN riba islanan BES. Pa forma parti di e asina yama ‘sektor overleg’ tin algun punto ku mester kumpli kuné. Entre otro bo mester tin un mínimo di 50 miembro na Boneiru, 15 miembro na Saba i 20 miembro na Statia. Banda di esaki bo mester ta inskribí na Kámara di Komersio di un di e islanan, un statuto válido i por último mester ta inskribí na un sentral sindikal na Hulanda, den kaso aki AKOM. E miembronan ta mas ku 50. Tin di Brantwer, JICN, OCW, Duana i SZW. Tin mas hende a purba drenta serka nos, sinembargo nos a pidi nan warda un momentu te ora nos keda kla ku Hulanda pa por kuminsá ópera. Esaki ta loke Juan Michael Lourens presidente di e sindikato a trese dilanti den un entrevista.
Nos tin 6 persona ku ta atendé ku sindikato ‘STrAF’ na Boneiru. Sedney Marten, Marklin Eustachia, Desmont Trenidat, Rolanda Hellburg-Makaai, Maikel Celestijn i Cheritsa Frans ta esnan ku ta representá STrAF na Boneiru. Nos tambe ta bin for di Kòrsou pa duna man momentu ta nesesario. E idea ta pa e ‘Stuur groep’ bira stabil riba su kurpa. Esnan na Boneiru tin e konosementu pa hasi e trabou. Otro aña ta sigui duna kurso pa fortifiká e miembronan pa nan por defendé e trahadó mas mihó posibel. +5999 516-6300 ta e number pa por tuma kontakto ku nos i Sendey Marten tambe esnan deseá por aserk’é pa mas informashon pa bira miembro. Awor e Boneriano mes su bos lo resoná pa su derechonan den sindikato ‘STrAF'”, Juan Michael Lourens a bisa.


text:
Nos tres atleta nan lo mira accion den e prome siman di Weganan Olimpico
Despues cu diabierna awor e weganan di Tokyo 2020 inicia, nos atleta nan tambe ta cla pa participa den nan respectivo deporte.
Siguientemente nos ta presenta e orario caminda nos atleta nan lo ta participando. Philip Elhage ta prome pa mira accion y esaki ta tuma lugar dia 24 di juli entre 12or y 2or di madruga ora di Aruba.
Mikel Schreuders lo drenta piscina olimpico diadomingo entre 06:00 y 7:30 di mainta ora di Aruba. Y lo mira accion un biaha mas dia 27 di juli entre 06:00 cu 07:30 di mainta ora di Aruba.
Ultimo atleta pa mira accion ta Allyson Ponson cu lo hasi esaki dia 30 di juli entre 06:00 y 07:30 di mainta ora di Aruba.
Mas cu claro pa mas noticia y imagen nan di nos atleta keda pendiente riba nos facebook page di Comite Olimpico Arubano pa tur informacion encuanto nos delegacion na Tokyo, Japon.


text:
Bo mester kier baha peso, no pensa so pa baha y kere cu e ta sosode di mes, no, bo mester desea y haci tambe di bo parti. Pensa cu controla bo peso mester ta algo natural pa cuida bo mes, especialmente cu Covid-19 y variante Delta ta den ambiente.
Habri bo dia cu un bon glas di awa lauw 30 minuut prome cu bo desayuno, no bebe pura, tuma bo tempo pa bebe, e ta activa bo digestion. Ideal ta tambe pa añadi mita lamoenchi den bo glas di awa, sin sucu y bebe esaki mainta.
Ora cu bo ta bay come merdia, bebe un glas di awa lauw 30 minuut prome cu bo come y 30 minuut despues. E ta yuda reduci hamber y caloria, tambe e ta bon pa digestion.
No yena bo tayo cu hopi cuminda, mas fibra, berdura y e minimo di carni. De bes encuando tira Cayenne Pepper den bo cuminda, e ta yudabo sinti completo sin a come hopi y e ta nutritivo.
Reduci carbohidrato den bo cuminda, por ehempel evita aros blanco y batata mas tanto cu por.
Evita Junk food.
Kauw bo cuminda bon, tin investigashon haci cu ta comproba cu menos bo kauw bo cuminda, mas gordo bo ta bira.
Uza mas Ginger den bo seasoning, e ta sabroso, e tin hopi balor nutritivo y ta bon pa digestion pa yuda baha peso.
Haci ehercicio 30 minuut tur dia, pensa cu esaki tambe mester bira algo natural, no cu bo ta haci bo curpa un fabor haciendo ehercicio. Bo curpa ta haci hopi pa cuida abo tur dia, e mester di e energia di movecion pa brindabo vitalidad y tene bo den e peso mas adecuado pa bo salud.
10 Tips con pa baha peso facil y natural
Updated: Aug 28, 2021


text:
Caregivers of cuidado informal ta e personanan clave den e bida di sea un baby, mucha of tambe persona di edad, cu ta depende riba e cuido, atencion y sosten di e cuidado. Como mama di un mucha of cuidado informal di un persona di edad, sa tin momento, cu e peso y e responsibilidad aki ta trece cu ne, ta bira hopi inmenso y intenso y mas cu claro, por bira dificil pa maneha of balansa. Esaki por trece cu ne tambe e sentimento di stress, ansiedad, frustracion of te hasta yega na un ‘burnout’.
‘Burnout’ y stress no ta un fenomeno desconoci pa un cuidado informal, e mayornan, e maestronan y te hasta e studiantenan. E ta algo cu por pasa cualkier persona, di cualkier edad, pero specialmente e personanan, cu aparte di nan rutina diario di entre otro; maneha y cuida nan propio famia, obligacion laboral, responsabilidad y compromiso den nan bida personal, tambe ta cuida y duna sosten na un otro persona. Sentimento y experiencia di stress ta algo normal cu cualkier persona lo encontra algun biaha den nan bida. Loke ta haci stress algo peligroso y te hasta maligno ta, con hopi esaki por afecta bo salud y te hasta mata bo.
Pa cuida un persona, sea ta un baby recien naci, mucha of persona di edad cu demencia, por ehempel por ta estresante y tambe ta agrega na un peso di cansancio, pa un persona cu ta purba balansa esaki cu otro responsabilidad den su bida diario. P’esey ta sumamente importante, pa reconoce kico ta e señalnan di stress y ‘burnout’ y ki ora stress ta bira excesivo y ta laga bo core riesgo di un ‘burnout’.
Kico ta e diferencia entre stress y ‘burnout’?
Cientificamente ‘burnout’ ta algo cu bo por experencia como resultado di stress excesivo. Burnout ta forma, ora e sentimento y experencia di stress ta bira manera un ciclo di emocion negativo, sentimento constantemente di cansansio, fatiga, y paralisis (no por move of cana), cual ta evita un persona di por haci su trabou of rutina diario. Un ‘burnout’ ta diferente compara cu un experencia di stress, pasobra stress ta algo, cu mayoria biaha, no ta dura largo y despues di e periodo di stress, e persona ta mira un solucion of tin e habilidad di surpasa esaki.
‘Burnout’ ta ora e sentimento di stress ta acumula y ta cuminsa afecta bo salud emocional, fisico y tambe mental. Ora e experencia di stress aki acumula, e curpa fisico ta cuminsa protesta y no tin e capacidad mas pa haci nada, como cu ya esaki a cansa of a uza di mas, pa falta di descanso. E personanan cu tin un ‘burnout’ mayoria biaha no ta na altura di esaki, simpelmente pasobra nan ta custumbra di ta ocupa cu hopi cos pareu y e sentimento di stress ya caba a bira algo normal pa nan.
Nos curpa ta rekeri di mas cu 8 ora di descanso, pa asina por funciona optimalmente. Esaki ta nifica cu aparte di soño, nos curpa mester bon nutricion, tempo pa relaha y haci cos cu ta satisface nos salud mental y emocional. Pa cualkier cuidado informal of mayor, e ta importante cu tur aspecto di e salud ta optimal y saludabel pa asina por duna cuido y sosten na cualkier persona, incluyendo nan mes.
Kico ta e señalnan di stress y burnout?
Stress por causa cu bo ta bira irita of frustra mas lihe cu normal y tambe por cuminsa lubida mas frecuente.
E prome señalnan di stress ta entre otro:
- E persona ta involvi den mucho hopi compromiso y no por maneha su tempo- y obligacionnan mas.
- Sentimento frecuentemente di ansiedad, nervio, frustracion y iritacion.
- Dolor cronico entre otro dolor di cabes excesivo.
- Ta bira malo frecuentemente y e sistema inmunologico ta baha.
- Insomnia y perdida di energia lihe.
- Depresion.
- Problema cu memoria (lubida cos lihe of mas cu normal).
Despues cu e sintomanan di stress excesivo acumula esaki ta bira un burnout, specialmente si bo no ta reconoce of realisa, cu e stress ta bira un motibo pa haci un bishita na bo doctor di cas pa papia tocante esaki.
Kico ta causa ‘burn out’den cuidado informal of mayor?
Tin hopi factor cu por causa cu como cuidado informal of mayor bo ta experencia stress y ‘burnout’. E mas comun ta ora bo no por balansa bo responsabilidad y obligacion mas, no ta of por bisa “no”, y inabilidad pa prioritisa obligacion y tareanan. Otro causanan of cosnan cu por resulta na stress y ‘burnout’ ta:
- Miedo y Insiguridad
Mayoria biaha como cuidado informal bo por sinti miedo di laga e responsabilidad di cuida bo pa yiu, persona di edad of ser keri den man di un otro persona. E sentimento di culpa aki por trece cu como cuidado, mayor of yiu bo ta sinti extra responsabel pa haci esaki bo mes asta si e ta bin na costo di bo propio salud, tempo y felicidad.
- Presion Financiero
E costo pa cuida pa un baby, mucha of persona di edad por hunga rol den e decision pa busca un persona pa haci esaki. Esaki ta causa cu e necesidad pa haci esaki bo mes ta bira mas grandi y e sentimento di stress ta acumula mas. Cualkier situacion cu ta involvi placa por laga cualkier persona sinti un stress y mas ainda si e ta trata di un ser keri.
- Expecativa Irealistico
Mayoria cuidado informal especialmente di patientnan di Dementia of Parkinson’s Disease por tin un pensamento cu pa medio di dedica 100% di nan tempo, energia y atencion na e persona aki, e malesa lo por bay of e pashent lo por ‘mehora’. Den e situacion di un persona cu Dementia, e cuido siguramente ta haci un efectivo positivo especialmente si e interaction entre e cuidador y e patient ta uno positivo. Sinembargo, algun cuidador por tin un expectativa irealistico cu por causa cu nan ta inverti mas energia y tempo cu nan curpa por duna resultando den stress y burnout.
- Mentalidad Perfeccionista
Aparte di tin expectativa irealistico, personanan cu kier pa cada detaye ta perfecto of ta na su luga, por crea un situacion caminda tur su energia y tempo ta wordo inverti den haci esaki y otro aspectonan ta wordo neglisha entre otro salud propio. Un persona cu tin un mentalidad perfeccionista ta sinti un presion pa haci tur cos perfecto sin ningun eror. Figurativamente nos ta ‘burnout’ pasobra nos kier haci mas di loke en realidad nos por haci of handle.
Recuperacion di un ‘burnout’ ta un proceso continuo cu ta rekeri hopi tempo pa por compronde e origin di e sentimento di stress, con pa cambia esaki, y ki mecanismo of tecnica bo por incorpora pa asina reduci sentimento di stress cual por crea un burnout. Un di e formanan mas efectivo pa recupera y evita stress y ‘burnout’ ta pa simplemente pone bo mes como e prioridad maximo. Esaki ta nifica haci “self-care” un prioridad mesun importante cu cualkier otro obligacion. Pa por biba un bida saludabel, largo y feliz brindando sosten, aporte y cuido na diferente persona ta rekeri pa bo bira consciente di bo limitenan y paga tino na e señalnan cu bo curpa mes ta duna ora e mester di un descanso of momento pa recarga.


text: Minister Ottley a indika ku e no ta satisfecho ku e tardansa cu tin riba hospital nobo di St. Maarten, pero si e ta satisfecho cu loke a logra den tempo cu e tey como minister.Tambe Durante e pandemia Colombia e sera frontera pa kuido mèdiko for di exterior. SZV di St. Maarten a yega na un acuerdo cu Panama como alternativa pa cuido medico avansa pa su pashentnan. Awor ku Covid a bira endemico, ta cuminsá manda pashentnan bek pa Colombia, pero ta tene cuenta cu conseho mediko di pashentnan cu ya ta bou di tratamento na Panama. Minister di Salubridat publico di Sint Maarten Omar Ottley ta indica.


text:
WILLEMSTAD – Doño dje instalashonnan di refineria ta duna klaridat apsoluto riba futuro di e refineria. Esaki ta un asuntu hopi nesesario. Asina Manuel Medina, direktor general di e gigante di zeta Venezolano PdvSA, ta bisa.
Wereldomroep ta publiká ku esaki ta e kontesta di Medina riba e karta ku Egdar Leito a entregá na refineria durante e marcha di protesta di 7 di mei último. E dia ei 150 persona a protestá kontra polushon di Isla bou di guia di lider di e Komité Marcha Polushon, ku un tempu tabata hefe di medio ambiente na Isla.
Segun Medina mester di invershonnan grandi pa un periodo te despues di 2019, ora e kontrato di hür ku Refineria di Kòrsou (RdK) terminá. Invershonnan ku, segun Medina, ta amortisá nan mes te hopi tempu mas despues ku e fecha menshoná.
Preokupante
Den su karta e direktor general ta trese dilanti, ku a pone su kompania dilanti di ‘e situashon masha preokupante akí’. PdvSA ta enfatisá den e karta di Medina ku, no opstante, e ke tene su mes ‘estriktamente na norma i leinan di Kòrsou relashoná ku medio ambiente’.
Remarkabel den e karta di Medina ta e echo, ku Isla ta basa e demanda ku e ta tene su mes na lei di molèster, riba e argumentashon ku ‘esaki a sali na kla den e sentensianan diktá riba e tema akí, tantu na Korte di asuntunan atministrativo komo den Korte di kasonan penal di isla di Kòrsou’.
Medina ta bisa, ku Refineria Isla a hiba e asuntunan akí na un bon final, ku e kompania ta dirigí su mes riba kumplimentu ku normanan di medio ambiente i ku e kompania ta demostrá su ablidatnan tékniko riba e tereno ei.
Página di wèp
Medina ta kontinua bisando ku, n’e mésun manera ta resultá for di midimentunan di dióksido di suafel (SO2) ehekutá na stashon di kòntròl di gobièrnu, ku e refineria ta kumpli ku e normanan stipulá. Por averiguá esaki tambe riba e página di wèp di Ministerio di Medio Ambiente.
Medina ta bai asta un paso mas leu, reprochando e Komité ku e ta ‘kometé un atentado riba trankilidat laboral i seguridat di nos prosesonan empresarial’. Na opinion di PdvSA e supuesto estafa di e Komité ‘den ningun aspekto no ta kontribuí na un diskushon sano, sinsero i habrí riba futuro di e refineria di Kòrsou’.
Mientrastant awe Refineria Isla ta start up atrobe. E refineria a indiká di laga e start up tuma lugá akompañá ku menos molèster posibel pa komunidat.
Bron: La Prensa


text:
KRALENDIJK – Djadumingu Pasku di Resurekshon, Pader Alphonsus Baak i algun parokiano, pa medio di televishon a selebrá Santu Sakrifisio di misa. Algun persona tabata den misa teniendo kuenta ku e distansha sosial durante e selebrashon Eukarístiko. Pader Baak a menshoná na komienso di misa ku awe ta selebrá na un manera diferente Pasku di Resurekshon. “E notisia mester plama. Sinta huntu i kome algu na kas. Nos ta selebrá otro e aña aki, pasobra mester tene bon kuenta ku e asuntu di vírùs di ‘corona’. Bida ta na promé lugá.
Tur parti di mundu ta selebrá Pasku na nan manera,”pader a menshoná. Den Evangelio di awe di Hesu-Kristu segun San Huan. Huan 20,1-9.
“Riba e di promé dia di siman, mainta tempran tabata skur ainda, Maria Magdalena a bai na e graf. El a mira ku e piedra tabata kitá di e graf. El a kore bai serka Simon Pedro i e disípel ku Hesus tabata stima i a bisa nan: “Nan a hòrta kurpa di Señor for di e graf i nos no sa unda nan a pon’E!” Pedro i e otro disípel a sali bai na e graf. Nan dos tabata kore huntu, ma e otro disípel a kore mas rápido ku Pedro i yega promé na e graf. El a baha su kabes weta paden i a mira e pañanan di lino ei, ma e no a drenta. Simon Pedro, ku tabata bini su tras, a yega i a drenta e graf. El a mira e pañanan di lino i e lensu,- ku nan a pone riba Hesus Su kabes -, no tabata huntu ku e otro pañanan di lino, ma e tabata doblá lorá apart na un kantu E ora ei, e otro disípel, ku a yega promé, tambe a drenta e graf. El a mira i a kere. Echo ta ku, te na e momento ei ainda nan no a komprendé e palabranan di Santu Skritura esta, ku Hesus mester a resusitá for di morto.” Pader na final di Santu Sakrifisio di misa a yama danki pa ‘Nos TV’ pa e transmishon pa mundu por wak i skucha e palabra di señor. E selebrashon tabata animá pa duo ‘Pamra’ Tamara i su ruman Pamela, kendenan ta forma parti di Kor Flor di Corormoto.


text:
Oranjestad-Boneiru, 2 di yuli 2014 – E ‘10th ProKids Bonaire IFCA Championship 2014’ a sigui engrande durante di fin di siman ku un klausura sumamente grandioso i bon anima pa Basic One, Biggy Boy i DJ Caliber. ProKids a den fin di siman di 27 pa 29 di yuni ku kompetensia nan di Windsurf, Beach Futbol Veterano i di Bario i Beach Bolas. Pa e anochi final kordinado general Gerrald Victorina a fungi komo maestro di seremonia.
Kordinado general señor Gerrald Victorina a duna un bon bini i gradisi tur presente, sponsor nan, e tim di Aquaspeed huntu ku henter e komite i tambe e partisipante nan pa forma parti un biaha mas na e evento di Prokids. Despues a sigui pa duna palabra na e persona kardinal ku a kuminsa ku Prokids i hopi aktivo den mundu di deporte di windsurf pa hopi aña nan, Sr. Elvis “Pisketji” Martinus ku na su turno a gradisi Gerrald Victorina pa su perseveransha i logra un biaha mas dos evento sumamente eksitoso. Tambe e aña aki skohe dos hoben ku a partisipa den e evento di Prokids desde komienso diez aña atras i e aña aki ta forma parti un biaha mas di e evento di Prokids; esta Jurgen Saragoza i Stephard ‘Cheppi’ Gustowski. Ambos hoben a kuminsa na un edad bastante jong pa awor aki despues di tantu aña ta asta partisipa den e evento di PWA.
E resultado final di e kompetensia di Slalom den e diferente kategoria nan ta lo siguiente: U-9 Girls na prome luga Rosa Ruijter di Boneiru. U-9 Boys na prome luga Jeankarl Mayer, na di dos luga Dante Abraham i na di tres luga Davion Coffie tur tres di Boneiru. U-13 Girls na prome luga Alyssa Wijnand di Boneiru, na di dos luga Anne Coenen di Korsow i na di tres luga Koleta Abrahamsz di Boneiru. U-13 Boys na prome luga Iosu Balzaretti di Mexico, na di dos luga Davinton Janga i na di tres luga Gian Martis, ambos di Boneiru.
U-15A Boys na prome luga Wave Antonia i na di dos luga Stijn Overwater ambos di Korsow i na di tres luga Melvin van der Linde di Aruba. U-15B Boys na prome luga Raynold Wilsoe, na di dos luga Arnold Wilsoe i na di tres luga Hayley Thode, tur tres di Boneiru. U-15B Girls na prome luga Luz Day Zambrano i na di dos luga Davie Janga, ambos di Boneiru. U-17 Boys na prome luga Gunther Landwier di Boneiru, na di dos luga Mark Tjon di Aruba i na di tres luga Jurgen Saragoza di Boneiru.
Women na prome luga Monique Meijer di Boneiru. U-20 Boys na prome luga Ethan Westera i na di dos luga Willem ten Ham, ambos di Aruba i na di tres luga Richard Richie di Korsow.
E resultado final di e kompetensia di Freestyle den e diferente kategoria nan ta lo siguiente: U-7 Baby Class Girls na prome luga Gilliën Vrolijk di Aruba, U-7 Baby Class Boys na prome luga
Kingston Coffie i na di dos luga Everson Frans, ambos di Boneiru. U-9 Boys na prome luga Jeankarl Mayer i na di dos luga Dante Abraham, ambos di Boneiru. U-13 Girls na prome luga Koleta Abrahamsz di Boneiru i na di dos luga Anne Coenen di Korsow, U-13 Boys na prome luga Faan Coenen di Korsow, na di dos luga Davinton Janga i na di tres luga Darwin Perdomo, ambo di Boneiru. U-15 Girls na prome luga Luz Day Zambrano di Boneiru, U-15 Boys na prome luga Wave Antonia di Korsow, na di dos luga Smit Luis di Boneiru, i na di tres luga Rowan Richie di Korsow.
U-17 Boys na prome luga Stephard “Cheppy” Gustowski, na di dos luga Quincy Marchena, ambos di Boneiru i na di tres luga Johnny Yagen di Israel. U-20 na prome luga Ethan Westera di Aruba, na di dos luga Kenroy Francisca i na di tres luga Richard Richie, ambos di Korsow.
E anochi aki tambe a duna premiashon na e ganado nan di Beach Futbol Veterano i Bario i tambe na e kampion i sub kampion nan den Beach Bolas Krioyo.
Nos ta gradisi henter pueblo di Boneiru ku a yega Sorobon pa a bin apoya nos futuro profesional nan den e deporte di windsurf i tambe e otro deporte nan.
Seguramente nos ta duna un danki inmenso na tur nos sponsor nan ku un biaha mas a mustra nan konfiansa i dedikashon na engrandese e evento y tambe Boneiru; MCB Bonaire NV, TCB, Gobierno di Boneiru, Budget Car Rental, Fundashon Wega di Number, TELBO, ENNIA, Krioyo Paint, Obersi Group, Budget Marine, Hitess Bonaire, Don Andres, Akkermans Auto Supplies, STINAPA , Gio’s Gelateria & Cafe, Cactus Accounting, Flamingo TV, Bonaire Windsurf Place, ClickPrint Aruba, Caterpilar, Selibon, Indebon, Kite City, Bonaire Container Services i Starboard. Bishita nos wepsite http://www.prokidsfreestyle.com i nos Facebook page: Prokids Windsurfing Bonaire pa mira mas imagen di e grandioso evento i klausura.


text:
Direktiva di Dutch Caribbean Nature Alliance (DCNA)resientemente a tene su promé reunion di direktiva pa 2021 den un seshon miksto virtual i ku partisipante en persona, pa tuma desishon i diskutí tokante strategianan krusial pa sigurá kontinuashon di aktividat di maneho ku e Organisashonnan di Maneho di Parke pa tur e seis islanan di Hulanda Karibense. Originalmente a planeá un reunion en persona na Sint Maarten, pero pa motibu di un oumento den kasonan di kontagio di COVID-19 na e islanan ABC desishon a kai pa tene un reunion miksto, ku algun miembro di Sint Maarten presente en persona, miéntras ku e otronan lo partisipá for di nan base di kas rònt Hulanda Karibense i Hulanda Oropeo.
E reunionnan di Direktiva di DCNA ta importante pa por diskutí i traha strategia tokante e forma mas efektivo pa sostené e maneho di organisashonnan di áreanan protehá na Hulanda Karibense, spesialmente den lus di e retonan signifikante ku e pandemia global di Covid-19 i otro preshonnan ku e Organisashonnan di Parke ta enfrentando. Gerensia di e Organisashon di Parkenan tabatin tambe oportunidat di informá e otronan tokante algun di e retonan i éksitonan ku e parkenan ta eksperensiá den nan lucha pa kontinuá salbaguardiá naturalesa na Hulanda Karibense.
A tuma tambe diferente desishon di gobernashon inkluso desishonnan relashoná ku bon gobernashon finansiero, pago di Conservation Trust Fundi e sosten ku e ret di kontakto di DCNA ta duna ku finansa periódiko pa medio di lòbi ku e ta hasi na nòmber di e organisashonnan di konservashon den Hulanda Karibense.
DCNA su ret di kontakto di konservashon, ta proveé sosten na e Organisashonnan di Maneho di Áreanan Protehá riba tur seis isla di Hulanda Karibense: Aruba National Parks Foundation, STINAPA Bonaire, CARMABI Curaçao, STENAPA St. Eustatius, the Saba Conservation Foundation i Sint Maarten Nature Foundation. Un komponente importante ku a diskutí durante e reunion di Direktiva ta e importansia di implementashon di un strategia ku lo stimulá e desaroyo di turismo duradero pa e islanan, kreando chèns pa Hulanda Karibense por sali for di e retonan ku e pandemia a trese kuné, ku un enfoke mas grandi riba ekonomianan bèrdè i blou. Fuera di e managernan di konservashon i e diferente ekspertonan di e Direktiva diDCNA tabatin partisipashon tambe na e último reunion di Direktiva di DCNA akí, di opservadónan di parti di Fondo Mundial pa Naturalesa na Hulanda (WWF-NL), di e Union Internashonal pa Konservashon di Naturalesa (IUCN-NL), BirdLife Hulanda, Observation International i e Ministerio di Agrikultura, Naturalesai Kalidat di Kuminda (LNV).
E siguiente Konvenshon di DCNA ta planeá pa 22-24 di novèmber naKòrsou. E konvenshon di DCNA no tin solamente e Reunion di Direktiva riba agènda, pero tambe diferente tayer pa e organisashonnan di áreanan protehá di e seis islanan di Hulanda Karibense, tresiendo huntu institutonan sientífiko, stakeholdernan i embahadornan hubenil di naturalesa lokal huntu pa interkambio di konosementu i desaroyo di kapasidat.


text:
Forsanan Aéreo Hulandes na Febrüari 2022 ta haña na nan disposishon e MQ-9 Reaper. Ta trata di 4 base riba tera i 4 avion di inteligensia sin tripulashon. E aparatonan desde den laira por kolektá data i informashon.
Defensa por lo pronto lo ehekutá tèst ku e sistema sin arma na Kòrsou. Esei tin di haber ku e sirkunstanshanan di wer ku ta bentahoso i e disponibilidat di e espasio aéreo. Tambe e Reaper ya kaba por wòrdu desplegá den Region Karibe pa tareanan di Defensa. Por ehèmpel na momentu di sosten na outoridatnan sivil òf pa detekshon òf vigilansha. Den esaki lo kolaborá parsialmente ku Estádos Unídos, por ehèmpel durante operashonnan antidroga.
E avionnan i e 2 stashonnan di tera lo keda stashoná na Aeropuerto Hato. E 2 otro stashonnan di tera ta ubiká na Base Aéreo Leeuwarden. For di aki e imágen nan prosedente di Region Karibe ta keda analisá. E MQ-9 al final lo haña Leeuwarden tambe komo su base prinsipal.
E Reaper tin sensornan ku pa largu ratu por opservá tantu riba tera komo den laira riba laman i kolekta informashon, sin ku tin un piloto a bordo. Debí na e kòntròl via satélite e aparato por keda manehá rònt mundu. E sistema ta pas kompletamente ku e deseo di Defensa pa ópera a base di akshonnan militar impulsá pa informashon.


text:
E Minister pa Edukashon Primario i Sekundario, señor Dennis Wiersma, ta hiba un bishita introduktorio na Saba, Sint Eustatius i Boneiru di 29 di mei te ku 4 di yüni. Minister Wiersma: “Tur mucha meresé un bon edukashon i un bon komienso den bida. Ta bon ku pronto por wak kon e skolnan, akohida di mucha i sentro di atenshon edukativo na Saba, Sint Eustatius i Boneiru ta trahando duru riba esaki tur dia. Tambe mi ke skucha kua opstákulo nan ta enkontrá i mi ta spera na konosé tur hende den i rondó di edukashon na Hulanda Karibense.” Durante di e bishita introduktorio aki, e Minister ta bishitá e skolnan primario i sekundario na e tres islanan.Tambe e ta bishitá e Expertisecentra voor Onderwijszorg (e sentro di ekspertisio pa kuido den edukashon) na kada isla. Komo parti di e proyekto BES(t) 4 Kids, ta bishitá e organisashon di akohida di mucha Buzzy Bees na Sint Eustatius. Na Boneiru, e Minister ta bishitá un kompania di formashon huntu ku representantenan di Scholengemeenschap Bonaire (SGB) i Raad Onderwijs Arbeidsmarkt (ROA). Aparte di esei, tin un bishita na e organisashon di akohida di mucha Noah i na e akohida despues di skol Twinkel.
Por lo demas, e minister tin kombersashon ku mandatarionan lokal na e tres islanan.


text:
E ta un movecion nobo mundialmente yama The tiny-house/small house movement, unda mas y mas hendenan ta cuminsa opta pa biba den espacionan mas chikito, algun hasta no mas grandi cu 40 metro cuadra, cu e mentalidad eco friendly. Tambe ta bin aserca cu e ta posibel pa crea un espacio toch completo c’un tiny house unda por tin tur e cosnan esencial c’un cas mas grandi tin, djis den tamaño diferente kizas y na un prijs mas accessibel, compara c’un cas traha den tamaño tradicional. Un forma di biba mas simpel, unda hopi hende ta mira e importancia na inverti mas den experiencia cu famia na lugar di un cas grandi. Tur e factornan aki a pone Rayson Semeleer y su casa Dalia reevalua nan pensamento ora cu nan tabata kier a bay traha nan cas y a opta pa haci un cambio den nan plan construyendo nan prome tiny house na Aruba.
PAKICO UN TINY HOUSE
Awendia, 4 aña despues cu e pareha a cuminsa traha nan prome Tiny House, awor nan a agrega 2 mas pa yega na 3 construi. E tamañonan no ta surpasa 23 metro cuadra den cual espacio tin tur cos cu lo mester manera e camber, sala, cushina. Mientras Dalia ta percura pa e diseño inicial y di e interior pa e tin un bon synergia y uzo di espacio den forma sabi, Rayson ta encarga, aparte cu e diseño inicial, tambe cu e parti di construccion, electrico y creacion di e mueblenan. E mueblenan aki e ta crea manera e cliente lo desea for di su tayer completamente ekipa. Entre e peticionnan cu nan ta hayando pa traha Tiny Houses, tin hopi studiantenan di Hulanda, cu kier pa traha e casnan aki den cura di casnan di nan mayornan of riba tereno cu nan tin. “Hopi di e studiantenan aki ta biba chikito na Hulanda, pues ta custumbra cu esaki caba y ta gusta.”


text: Diasabra atardi a drenta informe di cu un homber mayor di edad a purba propasa su mes cu un un mucha muher di apenas 14 aña na Klip, mesora a dirigi un patruya na e sitio. Na yegada di e patruya a bin compronde cu e homber a invita e mucha pa bay cun’e pero e mucha no a haci caso di dje y manera cu e mucha a yega cas ela conta su mayornan y esakinan a sali bay wak y a topa e sospechoso cu short preto flanel blauw cla/shinishi y canando cu un tas oranje banda di e pompstation den Caya Grandi. Polis a tuma e keho y a sali enbusca di e sospechoso pero no a encontra cun’e polis tin atencion di e caso aki.


text: Diamars mainta a drenta informe di cu un persona lo a purba pone fin na su bida pero a yega na tempo pa rescat’e. Pero e victima a keda cu un problema di halamento di rosea, mesora a dirigi tanto polis como ambulans na e sitio. Na yegada di e patruya nan a tuma nota di e situacion mientras na yegada di e ambulans nan a atende e victima pero a ripara cu e victima tin un poco problema pa hala rosea y e paramediconan a evalua e situacion y a haya necesario pa hiba e victima pa hospital pa atencion medico mas avansa.


text:
Ta trata di un truck di Bombero hopi moderno y sofistica
Minister di Husticia, mr. Andin Bikker, den presencia di Presidente di Parlamento, representantenan di Sindicato SINBA y e Management Team di Departamento di Bombero, a firma pa bestel un truck nobo. Esaki den cuadro di e esfuerso continuo y urgente pa percura pa mas material di trabou nobo pa entre otro e Departamento di Bombero. E esfuerso y dedicacion den e caso aki ta uno mutuo, hiba hunto cu coleganan di Gabinete Wever-Croes, Sindicato SINBA y e Management Team di Cuerpo di Bombero.
Un Task Force special di Departamento di Bombero, den cual Sindicato SINBA y e Management Team tin representacion, a duna un recomendación despues di un bishita na Merca pa inspecciona diferente opcion, ki tipo di trucknan ta mas adecua pa Brandweer. Door cu e trucknan recomenda ta modelonan pa cual tin hopi demanda debi cu nan ta cla fabrica (normal ta tarda entre 7 pa 9 luna pa por fabrica un truck special pa bombero), Minister Bikker a inicia un proceso acelera pa adkiri e trucknan cu e Task Force a recomenda.
Y cu su rason, ya cu den menos di un siman, dos di e trucknan recomenda pa e Task Force a wordo adkiri door di otro Departamentonan di Bombero na Merca. Finalmente Gobierno a bin logra cu por adkiri un di e trucknan recomenda, cual proceso di bestelling awo a keda formalisa a base di un decreto ministerial y cu firmamento di un contrato cu NASA, cu ta e agente exclusivo di fabrikante Rosenbuaer America, LLC, pa Aruba, Corsou y islanan BES.
Ta trata di un truck tipo “Tanker Pumper”, masha moderno y sofistica, cu ta bay reenforsa e flota di trucknan di e Departamento di Bombero. E personal di Departamento di Bombero tin amplio experiencia di training y cu mantencion di trucknan di e marca aki, ya cu e Departamento tin varios truck di dicho marca.
Minister Bikker ta gradici y felicita coleganan di Gabinete Wever-Croes Sindicato SINBA, e Management Team y e Cuerpo di Bombero, cu e logro importante aki di por a adkiri un truck specialisa pa e Departamento di Bombero.
E mandatario a informa Sindicato SINBA cu e ta finalisando un documento di traspaso pa e proximo Minister di Husticia, cu e temanan y ekipo di trabou cu a keda pendiente, pa e mandatario nobo por sigui avansa rapidamente riba esakinan.


text:
SSO-CN Konsehero di Rekurso Humano (HR)
Abo ta e Konsehero di Rekurso Humano ku e kapasidat pa funshoná manera un faktor di konekshon den un organisashon ku ta kambiando? E ora ei sigui lesa lihé!
HBO | Boneiru | Temporal | 36 ora | P&O2022_08_014 | Fecha di klousura: 5 di òktober 2022
Deskripshon di funshon
Komo konsehero di HR (Rekurso Humano) eksperensiá bo ta pone bo konosementu amplio i eksperensia na disposishon pa huntu ku bo koleganan (di HR), konstruí e organisashon den desaroyo. Bo ta konsehá e ehekutivonan di e servisionan/departamentonan asigná tokante asuntu di personal i di e organisashon i ta guia e gerensia i ehekutivonan den e kontinuashon di desaroyo, implementashon i ehekushon di e maneho i instrumentonan di Rekurso Humano (HR) den e sentido mas amplio di palabra. Pensa aki entre otro riba temanan manera e fluho ku ta drenta, sigui i sali, apsentismo i (mal)funshonamentu. Bo ta konsehá riba nivel táktiko i stratégiko, pero tambe ehekutá tareanan operativo. Bo ta tene kòmbersashon di kontenido den kual a traves di bo ekspertisio bo no tin miedu di duna un konseho ‘firme’ òf kontra-ekspertisio. Banda di esaki bo ta señalá punto di desaroyo i problemátiko i bo ta duna e ehekutivonan konseho tokante operashonalisá e maneho di Rekurso Humano i bo ta duna sosten na e proseso di atkirí konosementu di e maneho integral. E konstrukshon i e yuda pensa tokante e futuro ta hasi e trabou interesante pa bo.
Organisashon
Rijksdienst Caribisch Nederland (RCN) ta e konekshon entre tur servisio ehekutivo di ministerionan ku ta presente na e islanan di Boneiru, Sint Eustatius i Saba. Kada ministerio mes ta responsabel pa kontenido di introdukshon i ehekushon di maneho di e ministerio en kestion. Pa e ehekushon i apoyo korekto, nan ta hasi un apelashon riba e Shared Service Organisatie (SSO CN) di Rijksdienst Caribisch Nederland. SSO CN ta duna apoyo riba e tereno operashonal, personal & organisashon, kompra & finansa, asuntu fasilitario, ICT, i komunikashon.
Kompetensia
- Enfoká riba kliente
- Analisá
- Traha huntu
- Konsiente di e ambiente
- Plania i organisá
- Kontrol di progreso
- Desaroyo propio
Eksigensia di funshon
- Por lo mínimo bo tin un edukashon kompletá di hbo (por ehèmpel hbo P&O, komplementá ku edukashon adishonal);
- Bo tin mínimo 5 aña di eksperensia den diferente área den un funshon paresido na esun di Konsehero di Rekurso Humano;
- Bo ta eksperensiá den e trahamentu den un ambiente ku ta kambiando, preferiblemente den un instituto munisipal òf gubernamental;
- Bo tin bon bista di e área di wega den kual abo komo konsehero di un Shared Service Organisatie (Organisashon di Servisio Kompartí) ta forma parti i ta antisipá riba esaki a base di bo ekspertisio;
- Bo ta kapabel pa interaktuá riba diferente nivel den un organisashon polítiko atministrativo kompleho;
- Bo ta disponé di kualidat di vinkulá i ta progresá ekselentemente den e trabou den tim;
- Bo ta tuma inisiativa i ta bin ku proposishon di mehorashon pa konhuntamente yega na un solushon;
- Bo tin eksperensia den kategorisá interes kontradiktorio i sa bon kon pa trata ku esaki;
- Bo ta supervisá e diversidat den e organisashon di labor i e relashonnan polítiko;
- Bo tin konosementu aktual di lei i regulashon (vigente) aplikabel pa Rekurso Humano den gobièrnu riba tereno di derecho laboral, kondishon di apsentismo i di trabou;
- Bo ta tin eksperensia den traha den un konteksto karibense;
- Bo tin abilidat di komunikashon ekspresivo ekselente tantu oral komo por eskrito den hulandes, ingles i preferiblemente den papiamentu.
Kiko nos ta ofresé?
- Un nombramentu konforme e Rechtspositiebesluit ambtenaren BES (Desishon di posishon hurídiko di ámtenar di BES);
- Un salario konforme merkado den skal inisial 10 i skal di funshon 11, salario mensual minimalmente $ 2.967,- i maksimalmente $4.460,- ku un siman di trabou di 36 ora pa siman. Ta skal a base di konosementu i eksperensia;
- Sèn di vakashon (8,33% di e salario);
- Un di 13 luna (8,33% di e salario, un mínimo di $ 1.750,- bruto);
- Un previshon di penshun akomodá na Pensioenfonds Caribisch Nederland (PCN);
- 168 ora di vakashon den kaso di un siman di trabou di 36 ora pa siman;
- Un nombramentu temporario di un aña;
- Un areglo pa muda pa kandidato ku ta reakshoná di pafó di e isla.
Prosedura
- Ta habri e funshon aki internamente i eksternamente na mes momentu. Den kaso di aptitut igual kandidato interno ta haña preferensia;
- Un assessment òf casus por forma parti di e prosedura.
Eksigensia pa nombramentu
- Un deklarashon tokante kondukta (VOG);
- Un eksaminashon médiko na fabor di atmishon den e fondo di penshun;
- Nashonalidat hulandes.
Bon pa sa pa interesado pafó di Hulanda Karibense
- E salario ta na dòler merikano, e moneda ofisial di Hulanda Karibense;
- Hulanda Karibense konosé su propio reglanan di impuesto. Ta kobra impuesto riba e entrada mas haltu ku e suma liber di impuesto ($ 12.198,- na 2022) di un porsentahe di 30,4 % na retenshon riba suèldu;
- Ta obligá pa partisipá na e fondo di penshun, inkluso un kontribushon propio na esaki;
- Bo ta, òf bo ta bira, residente di Hulanda Karibense.
Mas informashon?
Pa informashon tokante e vakatura bo por tuma kontakto ku
Maurice Korver, Lider di tim P&O, number di telefòn: +599 781 0050
Solisitut digital
Bo por manda bo Curriculum Vitae i karta di motivashon pa: vacature@rijksdienstCN.com


text:
ARUBA HYPNOSIS
Frequently Asked Questions
KICO TA HYPNOSIS?
CON HYPNOSIS TA TRAHA?
BERDAD BO POR HYPNOTISA MI?
HYPNOSIS TA SAFE?
TUR HENDE POR WORDO HYPNOTISA?
CON BO TA SINTI ORA BO TA DEN HYPNOSIS?
MI POR KEDA PEGA DEN HYPNOSIS?
LO MI TA BOU CONTROL DI E HYPNOTISTA?
LO MI PEGA SOÑO DURANTE DI UN SESSION DI HYPNOSIS?
HYPNOSIS LO POR TRAHA PA MI?
LO MI CORDA E DETAYES DI MI SESION?
PAKICO NO TA OFRECE UN GARANTIA DI PLACA BEK (MONEY-BACK GUARANTEE)?
CON LIHE HYPNOSIS TA TRAHA?
TA BERDAD CU HYPNOSIS TA UN ALTERNATIVA FACIL PA UN MIHO BIDA?
Definitivamente! Durante di nos bida nos ta piki hopi custumber, habito y miedo crea door di nos mes of cu nos a tuma over di otro hende. Cu tempo y ripiticion di e patronchinan aki den nos bida nan ta bira un parti structural di nos mente subconsciente. Mas nos ripiti e patronchinan aki mas fuerte y permanente nan ta bira y mas nan ta influencia nos bida y nos actuacion. Aunke cu mayoria di e patronchinan aki ta hopi importante door cu nan ta un mecanismo di proteccion cu ta garantisa nos sobrevivencia, algun di nan ta negativo y ta stroba nos den nos progreso. Hypnosis ta permiti nos pa comunica cu e mente subconsciente y luga di tin cu tuma hopi tempo trahando patronchi nobo, hypnosis por yuda nos cambia e patronchinan aki hopi mas lihe y mas facil.


text:
Plèstik: ta mata i ta hasi daño na bida marítimo
Kiko ta pasando?
Kada ora, un montante di plèstik ta bin terminá den laman i ku esaki por yena 11 pisina olímpiko. Esaki ta 11 mion tòn di plèstik pa aña i e ta sigui krese tur ora. Nos a produsí mesun hopi plèstik den e último 20 añanan manera 80 aña prome. Esaki lo dòbel den 2050 si nos no aktua awor. Sushi den oséano tin biaha ta bin di konteinernan ku ta kai for di barkunan durante tormentanan òf e ta konsistí di materialnan di peska ku ta keda perdí durante piskamentu. Pero loke ta destruí mas tantu ta e sushi ku ta bula di kayanan, bai den riunan i laman. Hopi sushi ta bini di lentfilnan ku ta terminá den riunan òf di lentfilnan ku ta asta keda direktamente na laman.
Gran parti di e sushi aki ta konsistí di plèstik. Una bes e ta den laman, kasi e no por kibra òf e ta kibra hopi pokopoko i por drif ku e koriente di laman pa hopi aña. Esaki ta akumulá i bira ‘islanan di plèstik’ i ta drif bini tera. E plèstik ku ta terminá den laman no ta digerí. E ta kibra den pidanan mas chikitu, ku ta bira mas i mas tóksiko. Dor di tur e pidanan chikí di plèstik den laman, e oséano ta bira un sòpi di plèstik.
Mas ku 100 mion animal ta muri tur aña pa motibu di plèstik
Plèstik riba refnan di koral
Stoma yen di plèstik
Mikro-plèstik den nos kuminda
Kiko abo sa di plèstik?
Kuantu plèstik di un solo uso nos ta usa?
Kon lihé un skeiru di djente ta dekompositá?
Kuantu daño sigarianan por hasi na nos planeta?
Kiko WWF ta hasi?
Plèstik ta ser hañá den e nivel mas dip di oséano, asta den eis ártiko. Esaki ta un ehèmpel klaro di nos marka riba tera. Nos ta traha lokalmente pa krea konsientisashon di e importansia di un laman saludabel. Por ehèmpel, dor di organisá dianan spesial di oséano, ku limpiamentu di playa- i riunan i tambe benta di produktonan lokal ku ta ser trahá ku materialnan di resiklahe. Tambe nos ta hasi kampaña lokal pa konsientisá hendenan di e nesesidat pa keda mantené e laman limpi.
WWF-NL a tuma akshon kontra polushon di plèstik i mundialmente a bin ku proyektonan na Hulanda, Asia, Suramérika i Karibe. Di mobilisá hende, te pa atendé ku e problema di plèstik den un siudat grandi riba laman.


text:
Dialuna Corte Superior di Merca a duna rason na e compania minero Canades y esaki ta nifica cu Crystallex tin poder awor pa uza Citgo of parti di Citgo como pago pa e debenan cu Gobierno di Venezuela tin cu e compania.
1.4 Biyon Dollar ta loke Venezuela mester paga na Crystallex si e kier evita di perde Citgo of parti di Citgo na findishi.
Ni Venezuela ni Crystallex a duna comentario ayera riba e decision di Corte Superior di Merca. Den e caso en cuestion, Guaidó a haya oportunidad di expresa su mes pero loke Crystallex a expresa a haya confirmacion.
Awe Guaidó por yama su mes Presidente Interino pero e no ta goberna na Venezuela.
E hecho cu e ta wordo reconoci como Presidente Venezolano dor di Merca a haci cu e por uza Dos Miyon di Citgo na Merca pa paga pa asistencia entre otro hudicial dor di profesionalnan cu el a tuma den su servicio pa proteha entre otro Citgo.
Kico e situacion actual ta nifica pa Aruba, cu ta den negociacion ainda cu Citgo, no ta conoci. Si ta un hecho cu futuro di personanan y instancianan cu mester haya placa di Citgo na Aruba ta na duda mas grandi.
Na fin di October PDVSA mester paga 900 Miyon pa e prestamo 2020 tambe. Si esaki no sosode, Citgo ta perde e compania na e grupo di financiado.
Informacionnan ta indica cu Aruba, cu ta den combersacionnan cu Citgo mester acelera e proceso. E situacion pa negocia ta empeora, pasobra cualkier momento Citgo no ta di Venezuela.
Den prensa internacional varios posicion di Citgo a wordo menciona. Hasta a wordo bisa cu Citgo por dicidi pa bati bankroet.
“Kico Guaidó por haci cu 2 Miyon enfrente e situacion actual?” ta pregunta cu informantenan a lansa na DIARIO.